b"\n_START_ARTICLE_\nH\xc3\xa5ndboldligaen\n_START_SECTION_\nH\xc3\xa5ndboldligaens turneringsform\n_START_PARAGRAPH_\nMesterskabet afg\xc3\xb8res mellem 14 hold, der f\xc3\xb8rst m\xc3\xb8des alle m\xc3\xb8des ude og hjemme i et grundspil. De otte bedst placerede hold i grundspillet avancerer til slutspillet, hvor de otte hold fordeles i to puljer \xc3\xa1 fire hold, hvor man m\xc3\xb8der hver modstander \xc3\xa9n gang ude og \xc3\xa9n gang hjemme. Alts\xc3\xa5 seks kampe i alt. Nr. 1 og 2 fra grundspillet starter slutspillet med to points. Nr. 3 og 4 starter med et enkelt point, mens de resterende hold starter uden points. Puljevinderne m\xc3\xb8des i op til tre DM-finaler, mens 2'erne tilsvarende m\xc3\xb8des i bronzekampe. Siden 2011/12-s\xc3\xa6sonen er nr. 1-2 i hver pulje dog g\xc3\xa5et til semifinalerne. De to puljer opdeles med Nr. 1 - 4 - 5 og 8 i den ene og Nr. 2 - 3 - 6 og 7 i den anden._NEWLINE_Det hold der slutter sidst i grundspillet rykker direkte ned i 1. division, og bliver erstattet af vinderen af denne liga. Holdene, der slutter som nr. 9, 10 og 11, g\xc3\xa5r efter grundspillets afslutning p\xc3\xa5 sommerferie, og skal ikke spille flere kampe. Nummer 12 og 13 i ligaen og de hold, der slutter som nr. 2 og 3 i 1. division, skal spille kvalifikationskampe om at f\xc3\xa5 en plads i n\xc3\xa6ste s\xc3\xa6sons liga._NEWLINE_Nr. 12 i 888ligaen spiller mod nr 3 i 1. division, mens nummer 13 i 888ligaen skal spille mod nummer 2 i 1. division. Der spilles bedst af to kampe, og der spilles efter europacup-reglerne. Vinderen af disse kampe forbliver i 888ligaen mens taberne skal spille 1. division den efterf\xc3\xb8lgende s\xc3\xa6son."